ได้ยินขื่อร้านนี้มานานมาก วันนี้มีโอกาสแวะมาระแวกสีลมก่อนร้านปิด มโนขึ้นมาได้ว่าต้องมาชิมที่นี่ เลยดั้นด้นเดินมาหาที่ร้านเลย ถึงแม้ว่าจะมีคนเตือนไว้ก่อนว่ารอนานนิดนึงกว่าจะได้ทาน แต่ตามใจปาก มารู้ตัวอีกทีก็อยู่หน้าร้านซะแล้ววว

ร้านปังเด็ดเป็นร้าน street food ที่ขึ้นชื่อเรื่องความอร่อยของขนมปัง ที่ถึงขนาดต้องมีบริการดิลิเวอรี่กันเลยทีเดียว พอมาถึงร้านเราว่าแม้เป็นร้าน street food แต่ก็สัมผัสได้ถึงความพิถีพิถัน ตั้งแต่มีขนมปังให้เลือกหลายแบบ ไส้ทั้งแบบหวาน แบบคาว และขนมปังที่มีกรรมวิธีทำให้กรอบนอกนุ่มใน

ร้านตั้งอยู่ในซอยศาลาแดง ตรงข้ามประตูทางเข้าสีลมคอมเพลกซ์ ซึ่งการเดินทางอาจเข้าทางซอยคอนแวนต์ หรือเข้าทางฝั่งถนนสีลมเข้าทางศาลาแดงก็ได้ แต่ร้านไม่มีที่จอดนะคะ เพราะ เป็น street foodจริงงๆ แนะนำให้ใช้bts(ลงสถานีศาลาแดง) หรือmrt (สถานีสีลม) ถ้าเอารถมาจริงๆก็จอดที่สีลมคอมเพล็กซ์ค่ะ

ขนมปังที่มีบริการที่นี่ มีหลากหลายไส้มาก ได้แก่
-นมข้น
-สังขยา
-ชอกโกแลต
-ชาไทย
-นมฮอกไกโด
-มัชชะ
-สตอเบอรี่
-บลูเบอรี่
-สตอเบอรี่ครีมชีส
-นูเทลล่า
-พีนัทบัตเตอร์
-เฟอเรโร่
-โอวัลตินครันชี่
ใครชอบแบบคาวก็มีให้เลือก ดังนี้
-ชีส
-แฮมชีส
-ทูน่าไข่กุ้ง
-แซลมอนรมควัน
ราคามีตั้งแต่ 18บาท-49บาท แล้วแต่รสชาติสามารถซื้อได้ตั้งแต่1ชิ้นขึ้นไป ไม่มีขั้นต่ำค่ะ

วิธีการสั่งก็โดยการเอาใบสั่งสินค้ามาเขียนว่าเอารสชาติไหน กี่ชิ้นแล้วจ่ายเงิน รับบัตรคิวจากคนขาย (ย้ำว่ารับบัตรคิว!) 555+ รอประมาณ 15 นาทีค่ะ กว่าจะได้สินค้า ก็นั่งรอแถวๆนั้นได้ ขนมปังจะเป็นแบบใส่กล่องกลับอย่างเดียวเลย พอได้ขนมปังเค้าก็จะบอกวิธีทานว่าควรทานภายใน1ชั่วโมง หากไม่ทานให้หมดก็อาจจะใส่ไมโครเวฟอุ่นนิดหน่อยก็จะได้ขนมปังแบบนุ่มๆ(แต่ตอนอุ่นให้ใส่น้ำเปล่าวางข้างๆขณะอุ่นด้วย) หรือเข้าเตาอย จะได้ขนมปังแบบกรอบนอกนุ่มในค่ะ

วันนี้รสชาติที่เราสั่งมา 3 รส 
ได้แก่ เฟอเรโล่ มัชชะ และ สังขยา ตอนแรกจะสั่งชาไทยแต่หมด 
ส่วนชอกโกแลตเคยทานรอบนึง เข้มข้นอร่อยมากๆๆๆค่ะ หวานๆหอมชอกโกแลต 
ต่อมาสังขยาก็หอมใบเตย หวานกำลังดี เข้ากับขนมปังดี๊ดี ชอบๆๆ 
มัชชะก็หอมชาแท้ๆๆมากค่ะ รสชาติไม่เหมือนชาปลอม 
สุดท้าย คือ เฟอเรโร่ อันนี้จะไม่เข้มเท่าชอกโกแลต แต่มันกว่า หอมถั่วนิดๆ ส่วนตัวเราชอบชอกโกแลตมากกว่านะจริงๆแล้ว แต่ชิ้นนี้ก็อร่อยค่ะ แล้วแต่คนชอบ

รวมๆรู้สึกคุ้มค่าที่ยืนรอมาก ไส้ตู้ม สะใจทุกชิ้น วันนี้ให้คะแนน 4 ดาวรัวๆๆ ชอบทุกรสเลย ทานง่าย อยากทานให้ครบทุกรส ไว้ว่างๆจะแวะมาซื้อทานอีก หรือถ้่ใครไม่มีเวลาจะสั่งline manก็ได้ค่ะ ไม่ต้องกลัวเย็น เพราะเค้ามีแนะนำวิธีอุ่นให้อร่อยเหมือนออกจากร้านเลย
